सड़क सुरक्षा के लिए इस शिक्षक ने किया ऐसा काम... एसपी ने किया सम्मानित - RASHTRIYA JUNG TIMES
सड़क सुरक्षा के लिए इस शिक्षक ने किया ऐसा काम... एसपी ने किया सम्मानित
November 30, 2019 • MOHD. IQBAL HASAN
शामली: यातायात माह के अंतर्गत चलाए गए जागरुकता अभियान में सड़क सुरक्षा के लिए सुझाव देने पर कैराना क्षेत्र के गांव मामौर स्कूल के राज्य पुरस्कार प्राप्त अध्यापक मोहम्मद यामीन को एसपी ने सम्मानित किया है।
पुलिस अधीक्षक अजय कुमार ने यातायात माह के अंतर्गत सड़क सुरक्षा के लिए सुझाव मांगे थे, जिस पर पूर्व माध्यमिक विद्यालय मामौर गांव के राज्य पुरस्कार प्राप्त सहायक अध्यापक मोहम्मद यामीन ने निबंध के रूप में अपने विचार पुलिस कार्यालय को भेजे थे। शनिवार को शामली पुलिस लाइन में आयोजित यातायात माह-2019 के समापन के अवसर पर एक कार्यक्रम में मोहम्मद यामीन को एसपी द्वारा सम्मानित किया गया है। कार्यक्रम में मोहम्मद यामीन ने यातायात सुरक्षा के नियम बताने के साथ-साथ सभी को अहसास कराया कि हम जान बूझकर अपने और किसी अन्य के जीवन तथा परिवार को संकट में न डाले। बता दें, मोहम्मद यामीन को अनेक सामाजिक कार्यों के लिए सम्मानित किया जा चुका है।उनके साथियों, मित्रों और उनके सेवारत गांव मामौर एवं उनके पैतृक शहर बडौत में खुशी का माहौल है।